PTTEP บวกต่อ 2% รับผลงานไตรมาส 3/61 ฉายแววโตแจ่ม โบรกฯชูหุ้นเด่นเดือนก.ย. วางเป้า 155 บ.
PTTEP บวกต่อ 2% รับผลงานไตรมาส 3/61 ฉายแววโตแจ่ม โบรกฯชูหุ้นเด่นเดือนก.ย. วางเป้า 155 บ. ล่าสุด ณ เวลา 11.56 น. อยู่ที่ 141 บาท บวก 3 บาท หรือ 2.17% สูงสุดที่ 141 บาท ต่ำสุดที่ 139 บาท ด้วยมูลค่าซื้อขาย 460.64 ล้านบาท
12 ก.ย. 2561

ผู้สื่อข่าวรายงานว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ล่าสุด ณ เวลา 11.56 น. อยู่ที่ 141 บาท บวก 3 บาท หรือ 2.17% สูงสุดที่ 141 บาท ต่ำสุดที่ 139 บาท ด้วยมูลค่าซื้อขาย 460.64 ล้านบาท

ทั้งนี้ ราคาหุ้น PTTEP ปรับตัวขึ้น 2 วันติด นับตั้งแต่ราคาหุ้นอยู่ที่ระดับ 137.50 บาท เมื่อวันที่ 10 ก.ย.2561
โดย บล.โนมูระ พัฒนสิน ระบุในบทวิเคราะห์ ให้ราคาเป้าหมาย PTTEP ที่ 155 บาทต่อหุ้น คาดกำไรปกติไตรมาส 3/61 ที่ 10,180 ล้านบาท พลิกเป็นกำไรเมื่อเทียบจากปีก่อนและเติบโตเด่นเมื่อเทียบจากไตรมาสก่อน โดยได้แรงหนุนราคาน้ำมันและปริมาณผลิตเพิ่มขึ้น เนื่องจากไม่มีหยุดซ่อมบำรุงในแหล่งสำคัญ ขณะที่ได้สัดส่วนจาก 22.22% จากแหล่งบงกชเข้ามาหนุน อิงสมมติฐาน (1) กำลังการผลิต 308 kboed (2) ราคาน้ำมันดิบดูไบที่ US$71.5/bbl
ขณะที่ราคาหุ้นปรับตัวขึ้นต่อเนื่องตามราคาน้ำมันที่ Sideway up โดย Valuation ยังน่าสนใจ มี P/BV ปี 62 ที่ระดับ 1.23 เท่า ต่ำกว่าค่าเฉลี่ยที่ 1.76 เท่า
ส่วนราคาน้ำมัน BRENT ขึ้นแรงกว่า 2% ยืนเหนือ 79 เหรียญ/บาร์เรล จากคาดผลผลิตน้ำมันของสหรัฐในปี 62 มีแนวโน้มชะลอตัวลง ประกอบกับ ผลกระทบจากพายุเฮอริเคนฟอร์เรนบริเวณชายฝั่งตะวันออกของสหรัฐ คาดมีผลกระทบต่อกลุ่มโรงกลั่นในพื้นที่ดังกล่าว จำกัด Supply น้ำมันเข้าสู่ตลาดในระยะสั้น
ด้าน บล.ทิสโก้ ระบุในบทวิเคราะห์ว่า 5 หุ้นเด่นจากสมาคมนักวิเคราะห์การลงทุนประจำเดือน ก.ย. ประกอบด้วย AMATA, BBL, BDMS, KKP, PTTEP
 